በአማራ ክልል የሚገኙ ከተሞች በከተማ አስተዳደርነት እንዲመሩ መወሰኑ ለከተሞቹ ኢኮኖሚያዊ እና ማህበራዊ ዕድገት መፋጠን አስተዋጾ እንዳለው የሞላሌ እና የሻሁራ ከተማ የሥራ ኃላፊዎች ተናገሩ፡፡
በአማራ ክልል የሚገኙ ከተሞች በከተማ አስተዳደርነት እንዲመሩ መወሰኑ ለከተሞቹ ኢኮኖሚያዊ እና ማህበራዊ ዕድገት መፋጠን አስተዋጾ እንዳለው የሞላሌ እና የሻሁራ ከተማ የሥራ ኃላፊዎች ተናገሩ፡፡ባሕር ዳር፡ ኅዳር 23/2013 ዓ.ም (አብመድ) በአማራ ክልል 23 ከተሞች በከተማ አስተዳደርነት እንዲመሩ መወሰኑ በከተሞች የሚስተዋለውን የመሰረተ ልማት እና የስራ ዕድል ፈጠራ ችግር ለመቅረፍ እንደሚያስችል ተገልጿል፡፡በ1999 ዓ.ም የተደረገው የህዝብና ቤቶች ቆጠራ ውጤት እንደሚያሳየው በሃገሪቱ የከተማ ነዋሪው ሕዝብ ብዛት 11 ነጥብ 9 ሚሊዮን ነው፡፡ ይህም ከጠቅላላው የሀገሪቱ ህዝብ 16 ነጥብ 1 በመቶ እንደሆነ ነው የተገለጸው፡፡የዓለም ባንክ በ2008 ዓ.ም ባወጣው ሪፖርት ደግሞ ቁጥሩ ከ20 ሚሊዮን በላይ መሆኑን ያመላክታል፡፡ ይህ የአከታተም ደረጃ አሁን ካለው ከአፍሪካ አማካኝ 37 በመቶ እንደሆነ አመላክቷል፡፡ ሆኖም በኢትዮጵያ ባለፉት አስር ዓመታት የከተማ ነዋሪዎች ቁጥር ፈጣን እድገት እያሳየ ነው፡፡